Det formentlig største øjeblik i Olaf Henriksens professionelle baseballkarriere opstod, da Red Sox' manager [[Jake Stahl]] valgte at bruge Henriksen som [[Batting#Pinch hitters|pinch hitter]] for [[Hugh Bedient]] i syvende [[inning]] af den ottende og afgørende kamp i World Series i 1912. Boston var bagud med et point, og modstanderholdets pitcher var [[Christy Mathewson]], der skulle vise sig at blive en af de fem første spillere valgt ind i Hall of Fame sammen med legender som Babe Ruth, Ty Cobb, Walter Johnson og Honus Wagner. Med et forsinket sving fik Henriksen ram på en [[Pitch (baseball)#Breaking pitches|curveball]] fra Mathewson og sendte bolden ud til venstre mod [[Baseballbane#Baser og home plate|3. base]], som bolden ramte og sprang videre langt nok ud i [[Baseballbane#Banens form|foul territory]], til at løberen på 2. base kunne nå home plate, og dermed udligne pointstillingen. Henriksen, der af avisen [[New York World]] blev beskrevet som "''den forbløffede søn af [[Thor]]''", fik en [[Baseballstatistikker#Batting|double]]. Red Sox endte med at vinde kampen og dermed World Series-titlen.<ref>{{cite book|title=The Old Ball Game: How John McGraw, Christy Mathewson, and the New York Giants Created Modern Baseball|url=https://archive.org/details/oldballgamehowjo0000defo|first=Frank|last=Deford|publisher=Atlantic Monthly Press|year=2005|pages=[https://archive.org/details/oldballgamehowjo0000defo/page/182 182]|id={{ISBN|0-87113-885-9}}}}</ref><ref>{{cite web|url=http://www.sonsofsamhorn.net/wiki/index.php/Olaf_Henriksen|title=Olaf Henriksen|author=Sons of Sam Horn wiki|access-date=2007-04-28|archive-date=28. september 2007|archive-url=https://web.archive.org/web/20070928073637/http://www.sonsofsamhorn.net/wiki/index.php/Olaf_Henriksen|url-status=dead}}</ref>
Sport Organisationer